**E l ő t e r j e s z t é s**

**Révfülöp Nagyközség Önkormányzata Polgármestere döntéséhez**

**Tárgy: Révfülöp Nagyközség Önkormányzat 2021. évi Közbeszerzési Tervének**

 **elfogadása.**

**Előkészítette:** Molnárné Vagányi Diána pénzügyi ügyintéző

Jogszabállyal nem ellentétes

 ………………………..

 Dr. Szabó Tímea

 jegyző

A közbeszerzésekről szóló 2015. évi CXLIII. törvény (Kbtv.) 42. § (1) bekezdésében foglalt előírás alapján az ajánlatkérő legkésőbb március 31. napjáig éves összesített közbeszerzési tervet köteles készíteni az adott évre tervezett közbeszerzésekről:

**42. §** (1) Az 5. § (1) bekezdésében meghatározott ajánlatkérők - a központi beszerző szervek kivételével - a költségvetési év elején, legkésőbb március 31. napjáig éves összesített közbeszerzési tervet (a továbbiakban: közbeszerzési terv) készítenek az adott évre tervezett közbeszerzéseikről. A közbeszerzési tervet az ajánlatkérő legalább öt évig megőrzi. A közbeszerzési terv nyilvános.

(2) A közbeszerzési terv elkészítése előtt az ajánlatkérő indíthat közbeszerzési eljárást, amelyet a tervben szintén megfelelően szerepeltetni kell.

(3) A közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. Az ajánlatkérő a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathat. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.

(4) Az ajánlatkérő köteles a Közbeszerzési Hatóság vagy a jogszabályban az ajánlatkérő ellenőrzésére feljogosított szerv kérésére a közbeszerzési tervét megküldeni.

(5)  A közbeszerzési terv minimális adattartalmát e törvény felhatalmazása alapján alkotott jogszabály határozza meg.

Figyelembe véve a Magyarország 2021. évi központi költségvetéséről szóló 2020. évi XC. törvény 74. §-át, az abban foglalt értékhatárok tekintetében közbeszerzési eljárást kell lefolytatni, tehát a 2021. évi közbeszerzési tervben szükséges szerepeltetni azokat a beruházásokat, melyek ezeket az értékhatárokat meghaladják.

**74. §** (1) A közbeszerzésekről szóló 2015. évi CXLIII. törvény (a továbbiakban: Kbt.) 15. § (1) bekezdés *b)* pontja szerinti nemzeti közbeszerzési értékhatár - kivéve a közszolgáltatói szerződésekre vonatkozó értékhatárt - 2021. január 1-jétől 2021. december 31-éig

*a)* árubeszerzés esetében 15,0 millió forint,

*b)* építési beruházás esetében 50,0 millió forint,

*c)* építési koncesszió esetében 100,0 millió forint,

*d)* szolgáltatás megrendelése esetében 15,0 millió forint,

*e)* szolgáltatási koncesszió esetében 30,0 millió forint.

(2) Az (1) bekezdéstől eltérően a közszolgáltatói szerződésekre vonatkozó nemzeti közbeszerzési értékhatár 2021. január 1-jétől 2021. december 31-éig

*a)* árubeszerzés esetében 50,0 millió forint,

*b)* építési beruházás esetében 100,0 millió forint,

*c)* szolgáltatás megrendelése esetében 50,0 millió forint,

*d)* építési koncesszió esetében 200,0 millió forint,

*e)* szolgáltatási koncesszió esetében 100,0 millió forint.

Révfülöp Nagyközség Önkormányzata 2021. évre közbeszerzést nem tervez.

A Kormány a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendeletben az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány (a továbbiakban: koronavírus világjárvány) következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki. A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerint veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja

**Határozati javaslat:**

**RÉVFÜLÖP NAGYKÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2021. (…) HATÁROZATA**

**Révfülöp Nagyközség Önkormányzat 2021. évi közbeszerzési tervéről**

Révfülöp Nagyközség Önkormányzata Képviselő-testületének - a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti – hatáskörében eljáró Révfülöp Nagyközség Önkormányzata Polgármestere a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelettel kihirdetett veszélyhelyzetben a következő döntést hozza:

Révfülöp Nagyközség Önkormányzata, mint ajánlatkérő a közbeszerzésekről szóló 2015. évi CXLIII. törvény 42.§-a szerinti 2021. évben lefolytatandó közbeszerzési eljárások éves tervét nemleges megjelöléssel elfogadja.

Révfülöp, 2021. február 15.

 Kondor Géza

 polgármester